กระทรวงสาธารณสุข แนะประชาชนยังคงต้องสวมใส่หน้ากากอนามัย ป้องกันการติดและแพร่กระจายของโรคโควิด -19
กระทรวงสาธารณสุข แนะประชาชนยังคงต้องสวมใส่หน้ากากอนามัย ป้องกันการติดและแพร่กระจายของโรคโควิด -19นายแพทย์ โสภณ เอี่ยมศิริถาวร ผู้อำนวยการกองโรคติดต่อทั่วไป กล่าวถึงสถานการณ์การแพร่ระบาดของโรคโควิด-19 ว่า วันนี้นับเป็นอีกวันที่มีผู้ป่วยหายกลับบ้านแล้ว 47 ราย รวมกลับบ้านสะสมทั่งหมด 2,594 ราย ยังคงรักษาที่โรงพยาบาล 277 ราย และพบผู้ป่วยรายใหม่ 15 ราย โดยส่วนใหญ่พบผู้ป่วยในสถานที่ที่พบผู้ป่วยมาก่อน ซึ่ง 1 ใน 3 ในผู้ป่วยที่พบใหม่นั้นมาจากการเดินจากต่างประเทศ ส่วนสถานการแพร่ระบาดโรคโควิด -19 ของประเทศไทย ขณะนี้ดีขึ้นมีผู้ป่วยลดลง ทำให้ประชาชนบางส่วนมีการเดินทางมากขึ้น แนะนำให้ประชาชนตระหนักในการป้องกันโรค เช่น การสวมใส่หน้ากาก การรักษาระยะห่างทางสังคม 1-2 เมตร การล้างมือบ่อยๆ และไม่สัมผัสกับใบหน้า ตา จมูก จะช่วยลดความเสี่ยงการติดและเเพร่กระจายของโรคโควิด -19 ได้ โดยผลสำรวจจากกรมควบคุมโรค กระทรวงสาธารณสุข พบว่าประชาชนร้อย 4 จะไม่ใส่หน้ากากอนามัย แต่ภาพรวมประชาชนยังคงใส่หน้ากากเพื่อป้องกันกันโรคโควิด -19 และมีประชาชนถึงร้อยละ 53 สวมใส่หน้ากากแบบผ้า รองลงมาหน้ากากอนามัย แสดงให้เห็นว่าการสวมใส่หน้ากากมีความจำเป็นอย่างยิ่งต่อสถานการณ์โรคโควิด -19